da da da da de en en fi da da en da da da da da da sv sv id fi da da de en da fr en da da fr da nb da da da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om hospitalernes brug af personaleresurser | Rigsrevisionen
Sådan laver vi større undersøgelser
Beretningen handler om, hvordan hospitalerne planlægger og styrer deres brug af personaleresurser. Beretningen har særligt fokus på hospitalernes brug af læger og plejepersonale, herunder personalet på operationsstuerne.
Formålet med beretningen er at undersøge og vurdere, om hospitalernes planlægning, styring og opfølgning på anvendelse af resurser understøtter, at de bruger resurserne omkostningsbevidst. Rigsrevisionen besvarer følgende spørgsmål i beretningen:
Understøtter afdelingsledelsen gennem afdelingens planlægning og arbejde med at effektivisere arbejdsgangene, at afdelingen bruger resurserne omkostningsbevidst?
Sikrer hospitalsledelsens og afdelingsledelsens styring og opfølgning, at det er gennemsigtigt, hvordan afdelingen bruger resurserne?
Rigsrevisionen har selv taget initiativ til undersøgelsen i marts 2014.
Statsrevisorernes bemærkning til beretningen
Den 18. marts 2015 behandlede Statsrevisorerne
Beretning nr. 10/2014 om hospitalernes brug af personaleresurser
Statsrevisorerne afgav beretningen til Folketinget med følgende bemærkning:
"Hospitalerne afholder årligt udgifter på ca. 75 mia. kr., hvoraf udgifter til løn og personale udgør ca. 45 mia. kr. Et så væsentligt udgiftsområde kræver, at regioner og hospitaler til stadighed er omkostningsbevidste, når de planlægger og styrer brugen af personaleresurserne – så der kan sikres bedre og mere patientbehandling.
Statsrevisorerne bemærker, at det er muligt at få bedre og mere sundhed for pengene, hvis hospitalerne bruger personaleresurser og kapacitet mere effektivt.
Statsrevisorerne skal pege på, at regioner, hospitaler og afdelinger i denne beretning kan få inspiration til god praksis for, hvordan personaleresurserne kan anvendes mere omkostningsbevidst.
Beretningen handler om, hvordan 4 ortopædkirurgiske hospitalsafdelinger i 4 regioner planlægger og styrer aktiviteten. Hospitalsafdelingerne arbejder løbende med at effektivisere arbejdsgangene, men har forskellige rammevilkår for styring og planlægning. På trods af disse forskelle kan der peges på følgende generelle effektiviseringspotentialer for hospitalers brug af personaleresurser:
Hospitalsafdelingerne kan i højere grad bruge overenskomsternes muligheder for at tilrettelægge arbejdet mere fleksibelt, fx ved at planlægge med overlægernes udvidede arbejdstid i aftentimerne.
Vagtplanlægningen kan i højere grad sigte på, at sundhedspersonalets arbejdstid bruges fuldt ud, så man undgår udbetaling af overarbejde til nogle medarbejdere, samtidig med at timer går tabt hos andre medarbejdere.
Regioner og hospitaler kan forenkle og målrette ledelsesinformationen, så den bedre understøtter en strategisk styring af resurserne.
Kapaciteten kan udnyttes bedre, fx ved at fastsætte få og relevante mål for brugen af personaleresurser på operationsstuerne.
Regeringen og regionerne har i økonomiaftalen for 2015 aftalt et tværgående projekt i regionerne om hospitalernes brug af kapacitet. Beretningen kan indgå i dette arbejde."
Sundheds- og ældreministerens redegørelse af 6. juli 2015 (PDF)
Bilag: Udtalelse fra regionerne (PDF)
Rigsrevisionens notat af 20. august 2015
Rigsrevisionen følger i dette notat op på beretning nr. 10/2014 om hospitalernes brug af personaleresurser.
Notatet er baseret på en redegørelse fra sundheds- og ældreministeren og udtalelser fra regionerne, herunder Danske Regioner. Notatet handler om de initiativer, som ministeren, regionerne og Danske Regioner har og vil iværksætte som følge af beretningen.
Rigsrevisionen vil fortsat følge udviklingen på følgende områder:
resultaterne af regionernes tværregionale projekt om en optimal personaleanvendelse
resultaterne af regionernes tværgående projekt om opstilling af indikatorer for kapacitetsanvendelse.
Rigsrevisionen finder, at regionerne i stadig højere grad har fokus på at bruge overenskomsternes muligheder for at tilrettelægge arbejdet fleksibelt, bl.a. ved at planlægge med overlægernes udvidede normale arbejdstid, ligesom regionerne har fået et skærpet ledelsesfokus på at skabe bedre rammer for at indgå lokalaftaler, der kan medvirke til en mere fleksibel arbejdstilrettelæggelse. Rigsrevisionen vurderer, at denne del af sagen kan afsluttes.
Rigsrevisionens notat af 14. september 2018
Rigsrevisionen følger i dette notat op på beretning nr. 10/2014 om hospitalernes brug af personaleresurser.
Der er i notatet fulgt op på følgende områder:
resultaterne af regionernes tværregionale projekt om en optimal personaleanvendelse
resultaterne af regionernes tværgående projekt om opstilling af indikatorer for kapacitetsanvendelse.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere